CELEX: 62016TA0573
Language: hu
Date: 2019-07-03 00:00:00
Title: T-573/16. sz. ügy: A Törvényszék 2019. július 3-i ítélete — PT kontra EBB („Közszolgálat — Az EBB személyi állománya — A szervezeti egységek szervezése — Munkavégzési kötelezettség alóli felmentés — Az elektronikus levelezőrendszerhez és a számítógépes hálózathoz való hozzáférés — Pert megelőző eljárás — Elfogadhatóság — Jogbiztonság — A meghallgatáshoz való jog — Az ártatlanság vélelme — Az OLAF végleges jelentése — Indokolási kötelezettség — Felelősség — Vagyoni kár — Nem vagyoni kár”)

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/17
            
         
      A Törvényszék 2019. július 3-i ítélete — PT kontra EBB
      (T-573/16. sz. ügy) (1)
      
      („Közszolgálat - Az EBB személyi állománya - A szervezeti egységek szervezése - Munkavégzési kötelezettség alóli felmentés - Az elektronikus levelezőrendszerhez és a számítógépes hálózathoz való hozzáférés - Pert megelőző eljárás - Elfogadhatóság - Jogbiztonság - A meghallgatáshoz való jog - Az ártatlanság vélelme - Az OLAF végleges jelentése - Indokolási kötelezettség - Felelősség - Vagyoni kár - Nem vagyoni kár”)
      (2019/C 295/21)
      Az eljárás nyelve: svéd
      
         Felek
      
      
         Felperes: PT (képviselő: E. Nordh ügyvéd)
      
         Alperes: Európai Beruházási Bank (képviselők: kezdetben G. Nuvoli, E. Raimond, T. Gilliams és G. Faedo, később G. Faedo és M. Loizou meghatalmazottak, segítőjük: M. Johansson, B. Wägenbaur ügyvédek és J. Currall barrister)
      
         Az ügy tárgya
      
      Az egyfelől az EBB által a felperes munkavégzés alóli felmentéséről hozott 2015. április 13-i, május 12-i, június 16-i és október 20-i, 2016. június 6-i és 2017. február 7-i határozatának, az EBB 2015. június 18-i, a felperesnek az EBB elektronikus levelezőrendszeréhez és számítógépes hálózatához való hozzáférését letiltó határozatának, valamint az EBB által hozott, az illetményelszámolásoknak a felperessel való közlését mellőző és a nevét az EBB intranetes oldalán közzétett szervezeti ábráról törlő határozat megsemmisítése, másfelől a felperes által állítólagosan elszenvedett kár megtérítése iránt az EUMSZ 270. cikk és az Európai Unió Bírósága alapokmányának 50a. cikke alapján benyújtott kérelem.
      
         Az ítélet rendelkező része
      
      
                  1)
               
               
                  
                     A Törvényszék megsemmisíti az Európai Beruházási Bank (EBB) által PT munkavégzés alóli felmentéséről hozott 2015. április 13-i, május 12-i, június 16-i és október 20-i, 2016. június 6-i és 2017. február 7-i határozatokat, valamint az EBB 2015. június 18-i, PT-nek az EBB elektronikus levelezőrendszeréhez és számítógépes hálózatához való hozzáférését letiltó határozatát.
                  
               
            
                  2)
               
               
                  
                     A Törvényszék kötelezi az EBB-t, hogy nem vagyoni kár címén fizessen meg PT részére 25 000 eurót, amelyet a jelen ítélet kihirdetésének napjától késedelmi kamattal kell növelni, melynek mértéke az Európai Központi Bank (EKB) által a fő refinanszírozási műveletekre megállapított kamatláb 3,5 ponttal növelt értéke.
                  
               
            
                  3)
               
               
                  
                     A Törvényszék a keresetet ezt meghaladó részében elutasítja.
                  
               
            
                  4)
               
               
                  
                     A Törvényszék az EBB-t kötelezi a költségek viselésére.
                  
               
            
         (1)  HL C 383., 2016.10.17. (eredetileg az Európai Unió Közszolgálati Törvényszékén F-150/15. szám alatt nyilvántartásba vett és az Európai Unió Törvényszékéhez 2016. szeptember 1-jén áttett ügy).